**9. Doklady potrebné k žiadosti o registráciu pobytu občana Únie:**

* platný cestovný doklad alebo platný preukaz totožnosti, alebo akýkoľvek iný hodnoverný doklad preukazujúci totožnosť a štátnu príslušnosť (napr. vodičský preukaz spolu s rodným listom)

**Občan Únie, ktorý je zamestnaný na území SR (§ 66 ods. 2 zákona o pobyte cudzincov).**

* prísľub zamestnávateľa, alebo potvrdenie zamestnávateľa o prijatí do zamestnania.

**Občan Únie, ktorý je samostatne zárobkovo činnou osobou na území SR (§ 66 ods. 3 zákona o pobyte cudzincov).**

* doklad potvrdzujúci, že je samostatne zárobkovo činnou osobou (napr. výpis
zo živnostenského registra, výpis z obchodného registra).

**Občan Únie, má dostatočné zdroje pre seba a svojich rodinných príslušníkov, aby sa nestali záťažou pre systém sociálnej pomoci SR počas obdobia ich pobytu a zdravotné poistenie na území SR (§ 66 ods. 4 zákona o pobyte cudzincov).**

* doklad preukazujúci, že má dostatočné zdroje pre seba a svojich rodinných príslušníkov, aby sa nestal osobou v hmotnej núdzi počas obdobia pobytu (hotovosť, cestovné šeky, kreditné karty, výpisy z účtov, doklady o vlastníctve), aby sa nestal osobou v hmotnej núdzi počas obdobia pobytu a doklad o zdravotnom poistení.

**Občan Únie, ktorý študuje na základnej, strednej alebo vysokej škole v SR (§ 66
ods. 5 zákona o pobyte cudzincov).**

* doklad preukazujúci, že študuje na základnej, strednej alebo vysokej škole v SR (potvrdenie príslušného orgánu štátnej správy napr. potvrdenie vydané Ministerstvom školstva SR alebo školy o prijatí občana Únie na štúdium napr. potvrdenie vydané základnou školou, strednou školou, vysokou školou o jeho prijatí na štúdium vydané štatutárnym zástupcom školy napr. riaditeľ školy, jeho zástupca, dekan fakulty alebo prodekan fakulty) a
* čestné vyhlásenie o tom, že má dostatočné zdroje pre seba a svojich rodinných príslušníkov, aby sa nestal osobou v hmotnej núdzi počas obdobia pobytu v SR (podpis na čestnom vyhlásení musí byť úradne overený notárom alebo matrikou).

**Občan Únie, u ktorého je predpoklad, že sa zamestná (§ 66 ods. 6 zákona o pobyte cudzincov).**

* čestné vyhlásenie o tom, že si sústavne hľadá prácu na území SR (podpis na čestnom vyhlásení musí byť úradne overený notárom alebo matrikou).

**Občan Únie, ktorý je rodinným príslušníkom občana Únie, ktorého sprevádza alebo sa k nemu pripája a ktorý spĺňa podmienky na pobyt podľa vyššie uvedených bodov (§ 66 ods. 7 zákona o pobyte cudzincov).**

* doklad osvedčujúci existenciu rodinného vzťahu (matričný doklad napr. rodný list, sobášny list) alebo
* doklad, že má s občanom Únie trvalý, riadne osvedčený vzťah (napr. druh, družka, registrovaný partner) a
* potvrdenie o registrácii občana Únie, ktorého sprevádza alebo sa k nemu pripája.

 Občan Únie podľa § 65 ods. 1, ktorému policajný útvar zaregistroval právo na pobyt môže požiadať policajný útvar o vydanie dokladu o pobyte s názvom "Pobytový preukaz občana EÚ" s platnosťou na päť rokov. Policajný útvar vydá občanovi Únie doklad o pobyte do 30 dní.

 Ak občan Únie požiada o vydanie dokladu o pobyte, je povinný predložiť doklad
o ubytovaní podľa § 122 a dve fotografie s rozmermi 3 x 3, 5 cm zobrazujúce jeho aktuálnu podobu, inak policajný útvar doklad o pobyte nevydá; ubytovanie musí spĺňať minimálne požiadavky podľa osobitného predpisu.